
ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθμ. 38/2018 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ, άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ. β'και γ'του ν. 4009/2011) 

Αποτελούμενο από τους Μαρία Χυτήρογλου, Αντιπρό¬ 
εδρο του Αρείου Πάγου, κωλυομένου του Προέδρου 
του Αρείου Πάγου, ως Πρόεδρο, Βικτωρία Πλαπούτα, 
Σύμβουλο Επικράτειας, αναπληρωματικό μέλος, κωλυ¬ 
ομένου του τακτικού μέλους Ελένης Παπαδημητρίου, 
Συμβούλου Επικράτειας, Γεωργία Τζομάκα, Σύμβουλο 
του Ελεγκτικού Συνεδρίου, Βενετσάνα Κυριαζοπούλου, 
Πρύτανιτου Πανεπιστημίου Πατρών, τακτικό μέλος, και 
Νικόλαο Βαρσακέλη, Αντιπρύτανη του Αριστοτελείου 
Πανεπιστημίου Θεσσαλονίκης, κωλυομένου του Πρύτα¬ 
νη και των λοιπών κατά σειρά αναπλήρωσης του Πρύ¬ 
τανη, Αντιπροέδρων, ως μέλη. 

Συνήλθε σε δημόσια συνεδρίαση στις 24 Σεπτεμβρίου 
2018, ημέρα Δευτέρα και ώρα 17.00 με παρούσα την 
αναπληρώτρια Γραμματέα του Σταυρούλα Χάρου, Προ- 
ϊσταμένη του Τμήματος Καθαρογραφής του Συμβου¬ 
λίου της Επικράτειας (η Γραμματέας του Συμβουλίου, 
Προϊσταμένη της Διεύθυνσης της Γραμματείας του Συμ¬ 
βουλίου της Επικράτειας, είχε κώλυμα). Αντικείμενο της 
συνεδρίασης ήταν η εκδίκαση, μετά την παραπεμπτική 
σε δημόσια ακρόαση 8/2017 απόφαση του Συμβουλίου 
τούτου, της πειθαρχικής αγωγής που έχει εγερθεί από τον 
Πρύτανη του Αριστοτελείου Πανεπιστημίου Θεσσαλονί¬ 
κης κατά του Κωνσταντίνου Παπαθανασίου, λέκτορα του 
Τομέα Ηλεκτρονικής και Ηλεκτρονικών Υπολογιστών, 
του Τμήματος Φυσικής του ως άνω Πανεπιστημίου, ο 
οποίος κλήθηκε νόμιμα και δεν παραστάθηκε. 

Αφού άκουσε την εισηγήτρια της υποθέσεως Γ. Τζομά¬ 
κα, Σύμβουλο του Ελεγκτικού Συνεδρίου, η οποία διά¬ 
βασε την 8/2017 απόφαση του παρόντος Συμβουλίου, 
και μελέτησε τα στοιχεία του φακέλου, 


Σκέφθηκε κατά το νόμο 

1. Επειδή, με το υπ' αρ. 228/27.11.2013 έγγραφο του 
Πρύτανη του Αριστοτελείου Πανεπιστημίου Θεσσαλο¬ 
νίκης, παραπέμπεται ο Κωνσταντίνος Παπαθανασίου 
του Αδριανού, Λέκτορας του Τομέα Ηλεκτρονικής και 
Ηλεκτρονικών Υπολογιστών, του Τμήματος Φυσικής του 
Αριστοτελείου Πανεπιστημίου Θεσσαλονίκης, ενώπιον 
του Πειθαρχικού Συμβουλίου Μελών Δ.Ε.Π. των Α.Ε.Ι., για 
το αποδιδόμενο σ' αυτόν πειθαρχικό παράπτωμα, της 
αδικαιολόγητης απουσίας από τα καθήκοντά του κατά 
το ακαδημαϊκό έτος 2013-2014. 

2. Επειδή, κατά το άρθρο 2 παρ. 2 του ν. 3528/2007 
«Κύρωση του Κώδικα Κατάστασης Δημοσίων Πολιτι¬ 
κών Διοικητικών Υπαλλήλων και Υπαλλήλων Ν.Π.Δ.Δ. 
(Α' 26/2007), ως ισχύει, προβλέπεται ότι: «Υπάλληλοι ή 
λειτουργοί του κράτους ή νομικών προσώπων δημοσί¬ 
ου δικαίου οι οποίοι κατά συνταγματική ή νομοθετική 
πρόβλεψη διέπονται από ειδικές διατάξεις... υπάγονται 
στις διατάξεις του παρόντος για όσα θέματα δεν ρυθμί¬ 
ζονται από τις ειδικές γϊ αυτούς διατάξεις». Περαιτέρω, 
με το άρθρο 113 του ως άνω κώδικα, ο υπάλληλος που 
απώλεσετην υπαλληλική ιδιότητα δεν διώκεται πειθαρ- 
χικώς, η πειθαρχική όμως διαδικασία που έχει αρχίσει 
συνεχίζεται μετά τη λύση της υπαλληλικής σχέσης, με 
εξαίρεση την περίπτωση του θανάτου. Κατά την παρ. 2 
του αυτού άρθρου, όταν συντρέχει η περίπτωση της 
παρ. 1, το Πειθαρχικό Συμβούλιο, μπορεί να επιβάλει 
οποιαδήποτε από τις προβλεπόμενες πειθαρχικές ποινές. 

3. Επειδή, σύμφωνα με την διάταξη του άρθρου 23 
παρ. 1 του π.δ/τος 160/2008 «Πρότυπος Γενικός Εσωτε¬ 
ρικός Κανονισμός Λειτουργίας Α.Ε.Ι.» (Α' 220), πειθαρ¬ 
χικό παράπτωμα συνιστά η παραβίαση των κειμένων 
διατάξεων της νομοθεσίας για τα Α.Ε.Ι., η παραβίαση 
των αποφάσεων των οργάνων του ιδρύματος και η πα¬ 
ραβίαση των κανόνων συμπεριφοράς που πρέπει να επι¬ 
δεικνύουν τα μέλη της ακαδημαϊκής κοινότητας ώστε 
να μη διαταράσσεται η δημοκρατική λειτουργία και να 
μην θίγεται το κύρος του Α.Ε.Ι. και των λειτουργών του. 
Ειδικότερα παραπτώματα συνιστούν ιδίως, α)... β)... γ)... 
δ) η επίδειξη συμπεριφοράς που κατ’ ανάλογη εφαρμογή 
του άρθρου 107 του Υπαλληλικού Κώδικα (ν. 3528/2007) 
όπως εκάστοτε ισχύει, συνιστά πειθαρχικό παράπτωμα 
για τους δημοσίους υπαλλήλους. 

4. Επειδή, σύμφωνα με το άρθρο 326 του ν. 5343/1932 
«Περί οργανισμού του Πανεπιστημίου Αθηνών» (Α' 86) 
εάν καθηγητής των Α.Ε.Ι. επιδεικνύει μεταξύ άλλων, δια¬ 
γωγή που απάδει στην αξιοπρέπεια του λειτουργού τους 
τιμωρείται πειθαρχικώς, επιβαλλομένων των ποινών που 
προβλέπονται από το ίδιο άρθρο, οι οποίες κλιμακώνο¬ 
νται ως εξής: έγγραφη επίπληξη, πρόστιμο, προσωρινή 
ή οριστική απόλυση. Εξάλλου πειθαρχικά παραπτώματα, 
κατά το άρθρο 107 Υ.Κ. είναι μεταξύ άλλων ι) η αδικαιο¬ 
λόγητη αποχή από την εκτέλεση των καθηκόντων. 

5. Επειδή, από τα στοιχεία του φακέλου της πειθαρ¬ 
χικής δικογραφίας προκύπτουν τα παρακάτω πραγμα¬ 
τικά περιστατικά: Ο πειθαρχικώς διωκόμενος, με την 
υπ’ αρ. 303/8.1.2013 αίτησή του, απευθυνόμενη στον 
Κοσμήτορα της Σχολής Θετικών Επιστημών του Α.Π.Θ., 
υπέβαλε αίτηση για εισήγηση από αυτόν ως αρμοδίου 
οργάνου, σύμφωνα με τη διάταξη του άρθρου 27 παρ. 7 
του ν. 4009/2011, στην Πρυτανεία του ως άνω Πανεπι¬ 
στημίου, χορήγησης αδείας με αποδοχές για το χρονικό 
διάστημα από 15.2.2013 έως 15.7.2013, προκειμένου να 
κατοχυρώσει δίπλωμα ευρεσιτεχνίας του βιοϊατρικού 
αισθητήρα στην Ελλάδα αλλά και στις Η.Π.Α., καθώς 
και για την προώθηση της προσωρινά κατοχυρωμένης 
ευρεσιτεχνίας στον τομέα της νανοτεχνολογίας, που 
θα μπορούσε να οδηγήσει την κατοχύρωση δευτέρου 
διπλώματος ευρεσιτεχνίας, καθόσον η προσωρινή κα¬ 
τοχύρωση αυτής έληγε την 8.8.2013. Η Κοσμητεία της 
Σχολής Θετικών Επιστημών διαβίβασε την αίτησή του 
στον Πρόεδρο του Τμήματος Φυσικής. Η αίτηση προω¬ 
θήθηκε με το υπ' αρ. 308/9.1.2013 έγγραφο στον Τομέα 
Ηλεκτρονικής και Ηλεκτρονικών Υπολογιστών, ο οποί¬ 
ος κατά την συνεδρίαση που πραγματοποιήθηκε την 
21.1.2013 έκρινε ομόφωνα ότι, δεν συναινεί στην λήψη 
αυτής της αδείας, εξαιτίας του έντονου προβλήματος 
ελλείψεως προσωπικού, με τα μέλη Δ.Ε.Π. του τομέα να 
επιβαρύνονται σημαντικά με πρόσθετο διδακτικό έργο. 
Η γνωμοδότηση αυτή διαβιβάσθηκε στην γραμματεία 
του Τμήματος Φυσικής και στον ενδιαφερόμενο. Στην 
με αρ. 9/28.1.2013 συνεδρίαση της Γενικής Συνελεύσεως 
τουΤμήματοςΦυσικήςσυζητήθηκετο αίτημάτου αυτό. 
Η Γενική Συνέλευση, αφού έλαβε υπ' όψη της την άπο¬ 
ψη του Τομέα, και το γεγονός ότι ο εν λόγω Λέκτορας 
απούσιασε αυθαιρέτως από τα καθήκοντά του, για όλο 
το ημερολογιακό έτος 2012, για δε το παράπτωμά του 
αυτό ο Πρύτανης του Α.Π.Θ. του επέβαλε με την από 
7.9.2012 πράξη του την ποινή της έγγραφης επίπληξης, 
αποφάσισε να μη συναινέσει στην ικανοποίηση του 
αιτήματος του. Με το υπ’ αρ. 1079/15.2.2013 έγγραφο 
του Προέδρου του Τμήματος Φυσικής ενημερώθηκε η 
Κοσμητεία της Σχολής Θετικών Επιστημών για την αρνη¬ 
τική απόφαση της Γενικής Συνελεύσεως. Κατόπιν αυτού 
ενημέρωσε την Πρυτανεία και εισηγήθηκετην απόρριψη 
της αιτήσεως. Ο πειθαρχικώς διωκόμενος ήταν γνώστης 
του γεγονότος ότι: 1) για τη χορήγηση της αδείας αυτής 
προαπαιτείται η συναίνεσητουΤμήματος και κυρίωςτου 
Τομέα, τα μέλη του οποίου υφίστανται άμεσα τις συνέ¬ 
πειες της αποδοχής της αιτήσεως διότι επιφορτίζονται με 
τα καθήκοντά του, 2) μπορεί να απουσιάζει μόνο ύστερα 


από έγκριση της αδείας του ή έστω αφού ενημερωθεί ότι 
δεν υπάρχει λόγος μη έγκρισής της. Η γνώση του αυτή 
προκύπτει διότι,όπως προαναφέρθηκε, τέλεσε το ίδιο 
πειθαρχικό παράπτωμα της αδικαιολόγητης απουσίας 
από την εκτέλεση των καθηκόντων του, μετά την τήρηση 
της ίδιας διαδικασίας, με την οποία απορρίφθηκε προγε¬ 
νέστερη αίτησή του, με το αυτό περιεχόμενο που υπο¬ 
βλήθηκε το έτος 2012 κατά το οποίο και πάλι απούσιασε 
αυθαιρέτως και τιμωρήθηκε πειθαρχικά με την ποινή της 
έγγραφης επίπληξης. Ήδη, συμπεριλαμβανομένου και 
του χρονικού διαστήματος της αδικαιολόγητης απουσίας 
του, για το οποίο ήδη τιμωρήθηκε κατά τα προαναφερ- 
θέντα, απουσιάζει αδικαιολόγητα από την άσκηση των 
υπηρεσιακών του καθηκόντων από την 20.12.2012 έως 
και την 27.11.2013, ημερομηνία ασκήσεωςτης κρινόμε- 
νης πειθαρχικής δίωξης. 

6. Επειδή, με την υπ' αρ. 27275/26.5.2014 πράξη του 
Πρύτανη του Α.Π.Θ. που δημοσιεύθηκε στο Φ.Ε.Κ. αρ. 
731/6.6.2014 τεύχος Γ’ σύμφωνα με τις διατάξεις του 
άρθρου 77 παρ. 5 β' του ν. 4009/2011, όπως τροποποιή¬ 
θηκε με την παρ. 5 β'του άρθρου 5 του ν. 4076/2012 και 
την παρ. 3 του άρθρου 34 του ν. 4115/2013, διαπιστώ¬ 
θηκε η λήξη τηςθητείαςτου στην βαθμίδατου Λέκτορα 
του Τομέα Ηλεκτρονικής και Ηλεκτρονικών Υπολογιστών 
του Τμήματος Φυσικής της Σχολής Θετικών Επιστημών 
και η λύση της υπηρεσιακής του σχέσεως με το Α.Π.Θ. 
την 16.4.2014, κατά την οποία συμπληρώθηκαν επτά (7) 
έτη, από τη δημοσίευση στην Εφημερίδα της Κυβερνή- 
σεως της υπ' αρ. 12441/19.10.2006 πρυτανικής πράξης 
διορισμού του στη βαθμίδα του Λέκτορα. Η πειθαρχική 
του όμως δίωξη ασκήθηκε την 27.11.2013 ήτοι σε προ¬ 
γενέστερο από τη λύση της υπηρεσιακήςτου σχέσης με 
το Α.Π.Θ. χρόνο και πρέπει να συνεχισθεί σύμφωνα με 
τα εκτεθέντα στην νομική σκέψη με αρ. 2. 

7. Επειδή, εν όψει των ανωτέρω, το Συμβούλιο, λαμ- 
βάνοντας υπόψιντη βαρύτητα καιτις συνθήκεςτέλεσης 
του πειθαρχικού παραπτώματος του εγκαλουμένου, το 
βαθμό υπαιτιότητάς του, την προσωπικότητά του, σε 
συνδυασμό με την αρχή της αναλογικότητας (άρθρο 25 
παρ. 1 του Σ.), κρίνει ότι πρέπει να επιβληθεί εις βάρος 
του η πειθαρχική ποινή του προστίμου ενός μηνιαίου 
μισθού. 

Για τους λόγους αυτούς 

Επιβάλλει στον εγκαλούμενο Κωνσταντίνο Παπαθανα¬ 
σίου του Αδριανού, πρώην Λέκτορα του Τομέα Ηλεκτρο¬ 
νικής και Ηλεκτρονικών Υπολογιστών, του Τμήματος Φυ¬ 
σικής του Αριστοτελείου Πανεπιστημίου Θεσσαλονίκης, 
την ποινή του προστίμου ενός μηνιαίου μισθού για το 
αναφερόμενο στο σκεπτικό πειθαρχικό παράπτωμα της 
αδικαιολόγητης απουσίας από τα καθήκοντά του κατά 
το ακαδημαϊκό έτος 2013-2014. 

Κρίθηκε και αποφασίστηκε στην Αθήνα, αυθημερόν. 
Απαγγέλθηκε δε σε δημόσια συνεδρίαση, στην αίθουσα 
συνεδριάσεων του Συμβουλίου της Επικράτειας, στις 5 
Νοεμβρίου 2018. 

Η Πρόεδρος 

Μ. ΧΥΤΗΡΟΓΛΟΥ 

